Tragedie la o vânătoare
Joi, 2 mai, în jurul orei 21:55, Poliția Municipiului Deva a fost sesizată prin 112, de către un bărbat în vârstă de 50 de ani din comuna Certejul de Jos, cu privire la faptul că, în timp ce se afla la o partidă de vânătoare organizată în baza unei autorizații legal emise pe raza localității Boholt, împreună cu alte persoane, fiului său în vârstă de 34 ani i s-ar fi descărcat accidental arma de vânătoare lovind mortal în zona pieptului un bărbat în vârstă de 44 ani , participant la vânătoare.
Potrivot IPJ Hunedoara, din primele verificări s-a stabilit că vânătoarea se desfășura în baza unei autorizații legal emise.
Poliţiştii ajunși la fața locului au constatat că cele sesizate se confirmă și au întocmit dosar de cercetare penală sub aspectul săvârşirii infracțiunii de ucidere din culpă.